1969 MATOKSI, NEUVOSTOLIITTO
KULKU KIELLETTY!
Lavetin testauksessa tuli takaisku.
Selvitimme vian. Yksinkertainen valmistusvirhe.
Kun komponentit on säädetty, projekti voi edetä aikataulussa.
- Kauanko? - Kuusi viikkoa.
Ei enempää.
Olen pahoillani. Tarvitsemme lisäaikaa.
Totta kai. Käyttäkää niin paljon aikaa kuin tarvitsette.
Tarkkuushan on tärkeää tässä työssä.
Valtiojohto arvostaa työtänne suuresti.
Tämä ei ole helppo tehtävä, mutta olette osoittaneet kyvykkyytenne.
Kiitos kaikille.
Elämme hankalia aikoja.
Onko jokin ongelma?
Vanha järjestys romahtaa, Luka. Suuren tasavaltamme johtaja
nöyryytettiin kansainvälisesti ilman mitään vastalausetta.
Olemme veltostuneet.
Niin.
Onko sinulla lapsia?
Ei.
Kun saat niitä, ymmärrät.
Uhrauksia on tehtävä. Muuten joudumme sivuun kuten he.
Sokol?
Siitä on tullut riippakivi. Sitä on liian vaarallista jatkaa.
Sinä hoidat asian, eikö niin?
Kyllä.
Jegorov, Lebedev.
Herra.
Kenraali antoi määräykset.
Sokol päättyy.
Se pitää lakkauttaa.
Täysin.
Anteeksi, tarkoitatteko...
Tiedät, mitä hän tarkoittaa.
Kyllä.
Täysin ja kokonaan, kersantti Lebedev.
Selvä on.
Liikkeelle.
Liikkuu!
Mennään.
NYKYPÄIVÄ ROOMA, ITALIA
Valmiina.
- Kuinka kaukana? - Viisi minuuttia.
Älä viivy myöhään, kulta.
23.
Tulilintu laskeutui. Hänellä on seuraa.
HUOLTOTYÖT KÄYNNISSÄ PAHOITTELEMME HÄIRIÖTÄ
Hei.
Suurlähettiläs. Mukava nähdä teitä, ja kiitos...
Ministerineuvos.
Zoja.
Jack.
Tutkit Sokol-projektia, eikö niin?
Niin.
Sokol käynnistyi Neuvostoliiton loppuaikoina.
Tarkoituksena oli kehittää tutkat välttävä kevyt ydinase.
Huomaamaton.
Voit kuvitella sellaisen teknologian seuraukset.
- Hehän yrittivät aloittaa sodan. - Ohjelma on käynnistetty uudelleen.
- Ase on ilmeisesti kehitetty. - Missä se on?
- Tiedän vain, että se siirretään. - Mistä saat tietosi?
Eräältä henkilöltä, joka jakaa huolesi.
Pahoittelut tästä.
Mistä?
Maksanko siitä, että päästätte kaikki pummit sisään?
Mammanpojat. Ette osaa pyyhkiä persettänne.
Kuuluiko ulos lentäminen suunnitelmaan?
Kuului. Nopein tapa lähteä.
Kuuluiko perseellesi lentäminenkin?
Uskomatonta. Nousit heti koneeseen.
Totta kai. En voinut missata tätä.
- Miten meni? - Ei kovin hyvin.
- Onko projekti käynnissä? - Pahempaa.
Ase on rakennettu.
Voi perkele.
MOSKOVA, VENÄJÄ
Jos Nato tosiaan sijoittaa ohjuksia Tšekkiin, meidän pitää reagoida.
Onko mielipide puolustusministerin vai sinun?
Ministeri Popov ja minä olemme samaa mieltä.
Hän matkustaa Prahaan tapaamaan Tšekin presidenttiä. Menen mukaan.
Ne ilmatorjuntaohjukset eivät ole vakava uhka.
Niiden lähettämä viesti on.
Se on pelinappula.
Presidentti Kovac haluaa meiltä jotain.
Siksi hän vuoti tiedon ennen huippukokousta.
Mitä hän haluaa?
Sitä pitää kysyä häneltä.
Lähtisimme hänen peliinsä. Siirretään joukkoja.
Näytetään tšekeille, että vihoitteluun vastataan voimalla.
Mitä tiedämme presidentti Kovacista?
Hän on pragmaattinen.
Eli hän on taivuteltavissa.
Mitä suosittelet?
Toimitan tiedustelutietoa.
En ole poliitikko.
Siksi kysynkin sinulta.
Pitäisin viholliset lähellä.
Helpompi tuikata veitsellä tarpeen tullen.
PRAHA, TŠEKKI
Mitä minun pitää tietää Popovista?
Hänen ensimmäinen vierailunsa presidenttikautesi aikana.
Ennen Venäjän puolustusministerin virkaa
hän palveli Ukrainassa ja Afganistanissa.
- Venäjän federaation marsalkka. - Tiedän ansiot.
Entä itse mies?
Venäjän vanhaa äärilinjaa.
Vodkan kyllästämä, musta vyö sovinismissa.
Ei sellainen mies, joka pitää vahvoista naisista.
Onko sellaisia?
Kutsutaan toimittajia linnaan.
Mladá Fronta, Blesk, Právo, kaikki mediat.
Venäläiset pyysivät, ettei paikalla ole mediaa.
Paljon toimittajia, David.
Hyvä on.
Lily.
Radek. Aina valppaana.
Kyllä vain.
Menehän siitä.
Väijymästä.
Syökö kala?
Ei tänään. Ne tietävät, että minulla on nälkä.
Ei ole sattumaa, että Popov vierailee juuri,
kun Nato tahtoo sijoittaa ohjuksia maahamme.
Venäläiset pitävät sitä röyhkeänä aggressiona.
Tulin rentoutumaan, istumaan isäni kanssa. En puhumaan politiikasta.
Sinä et ongi, ellei sinulla ole jotain mielessä.
Mitä sisäinen Nato-kysely näytti?
Kaupungit ja yliopistot kannattavat.
Maaseutualueet ovat epäileviä.
Toinen puoli pitää sinua Naton kätyrinä,
toinen pehmenneenä Venäjän sätkynukkena.
Olet kahden maailman välissä.
Popovin tapaamisesta tulee kireä.
Tasapainoilua.
Yksi asia on varma.
He aliarvioivat sinut.
Siihen minä luotankin.
YHDYSVALTAIN SUURLÄHETYSTÖ ROOMA, ITALIA
Huomenta.
Oliko rankka ilta?
Ei oikeastaan. Pahempiakin on ollut.
Tuottoisa. Saimme konkreettisinta näyttöä vuosiin.
Olenko kertonut ensimmäisestä työstäni virastossa?
- Et ole. - Aloitin tukitehtävissä.
Luin sähkeitä, lähetin jälkiraportteja,
hankintoja, kaikkea sellaista.
Kuulostaa jännältä.
Opin siellä työmme kaikki puolet.
Lukemalla asiakirjoja.
En saanut raporttia illasta. Toimitko soolona?
Braden tarkkaili. Julkinen paikka, helppo.
Vai niin.
En ole koskaan pitänyt sankareista.
He tahtovat keskittyä toimintaansa eivätkä sen seurauksiin.
Selvä.
- Tarvitsen apua. - Puhelimenko?
Haluan vain tietää, mitä kortilla on.
- Luultavasti Java-pohjainen. - Luultavasti.
Näyttää GSM:ltä. Mistä sait?
Pahikselta.
Hieno homma.
Salattu sovellus, kolminkertainen redundanssi.
Yhden lähteen lähetys-vastaanotto.
Maallikon kielellä...
Tapa lähettää jäljitystietoa. Mikä sijainti on?
- Juuri nyt ei mikään. - Miten niin?
Krimin niemimaa, ei tarkkaa pistettä vielä.
Vielä?
Kuulin tyypistä, joka oli lähettänyt tällaisella
hotellitiedot tyttöystävälleen.
Vaimo oli tietotekniikan professori. Äijä kärähti.
Siis toisessa päässä oleva
antaa paikkatiedon, jonka vain tämä SIM voi lukea?
Niin.
- Nyt tarvitsen puhelimen. - Sehän onnistuu.
- Meiltä löytyy luureja. - Tämä tuntuu onnenkalulta.
Kylmän sodan aikaan ryhmä kovan linjan venäläisiä laati
suunnitelman Neuvostoliiton turvaksi.
Sen nimi oli Sokol-projekti.
Nimi tulee venäläisestä sotapelistä Sem dnei do reki Rein,
seitsemässä päivässä Reinille.
Suunnitelma perustui pienten sotien doktriiniin.
Kylvetään levottomuutta itäblokin naapureissa
salamurhilla ja misinformaatiolla maiden hallitusten horjuttamiseksi.
Sitten luodaan rajatulla ydiniskulla kaaos,
joka mahdollistaa maahyökkäyksen näihin maihin
eli Reininmaalle.
Tarkoitus oli varjella ja laajentaa Neuvostoliiton rajoja.
He tarvitsivat ydinaseen, jota ei voi jäljittää.
Koodinimi oli Sokol eli haukka. Teknologia oli liian vaativaa.
Asetta ei valmistettu, ja projekti päättyi. Tai niin luulimme.
Sain illalla vahvistuksen, että projekti on käynnissä.
Ase on rakennettu ja liikkeellä.
- Kuka vahvisti? - Zoja Ivanova.
Ministerineuvos Venäjän Rooman-lähetystöstä.
SVR-kytköksiä. Törmäilimme toisiimme Moskovan aikoinani.
Uskomme hänen antaneen karttaohjelman,
joka paikantaa ydinasemateriaalin,
jota uudessa Sokol-ohjuksessa aiotaan käyttää.
Arviosi?
Parhaassa tapauksessa voimme paikantaa ja tuhota aseen.
Pahimmassa tapauksessa he toteuttavat jo Rein-suunnitelmaa.
Siinä tapauksessa dominoja alkaa kaatua.
He toivovat sen johtavan uuteen maailmankonfliktiin.
Mistä Zojan tiedot ovat peräisin?
- Selvitän sitä vielä. - Zoja koulutettiin viettelijäksi.
Hänellä on kontakteja organisaatiossa.
Hän on tunnetusti omaa etua ajava paskanpuhuja.
Mutta kun hän ei valehtele, tieto on hyvää.
Viettelijäagentit valehtelevat melkein aina.
Ei hän valehtele. Hän pelkää.
Missä se ase on?
Kartan mukaan Krimillä, mutta sijainti ei ole varmistunut.
Ja jos se varmistuu?
Kun sijainti varmistuu,
olisi vastuutonta olla noteeraamatta sitä.
Eli mitä?
Erikoisryhmä pitäisi lähettää hoitelemaan se heti.
Ensinnäkään USA:lla ei ole asiaa Krimille.
Venäjä kiljuu jo Naton aggressiosta,
eikä virheliikkeisiin ole varaa.
Ja toiseksi tilannearviosi on arvailua.
Ellei Zojan SIM-kortti anna jotain konkreettista, annamme tämän olla.
Oli kiva nähdä, James.
Elizabeth näemmä tylyttää sinua yhä.
Se taitaa olla hänen lempihetkensä päivästä.
Ole varovainen.
Hän on sulava mutta pitää veitsensä terävinä.
PRAHAN LINNA, TŠEKKI
Kun tässä ollaan nyt ystävien kesken,
haluaisin tietää aikeenne, mitä tulee Natoon
ja sen haluun käyttää maatanne
taas yhtenä laukaisupaikkana ohjuksilleen.
On totta, että Nato on ehdottanut sijoittavansa Tšekkiin
ilmatorjuntaohjuksia.
Tarjous on harkinnassani.
Mutta aion kieltäytyä tai lykätä päätöstä,
jos herra ministeri ja valtionne johto
suostuvat lopettamaan hyökkäykset Ukrainaan.
Hyökkäykset aiheuttavat epävakautta enemmän kuin muutama ohjus
ja ovat syy, miksi Tšekissä nähdään tarvetta Nato-suojalle.
Keskustellaan kahden.
Hyvä on.
Rohkea tarjous ja pyyntö, ja vieläpä julkisesti.
Tämä on väijytys.
Käsitin, että tänään keskustellaan
ja kuvat otetaan huomisessa jalkapallo-ottelussa.
Minulle olisi pitänyt ilmoittaa, että täällä on toimittajia.
Olisitte voinut vain hymyillä kameroille. Päätitte toisin.
Edetkää varoen, rouva presidentti.
No, kauanko aiot odottaa?
En usko, että hän tulee.
Hän siinä häviää.
Aioin yllättää hänet. Ostin liput Venäjä-otteluun.
Tarvitset siis seuralaisen.
- Haluatko? - En takuulla.
- Uusi läppä, uudet säännöt. - Siksikö näytät noin hyvältä?
Luovuin viinasta, leivästä, maitotuotteista. Aloin meditoida.
Miten se toimii? Pudotat kilon, saat uuden harmaan hiuksen?
- Haista paska. - Meditointi näemmä toimii.
Anna yksi.
Perhana.
Hän saattaa kusettaa meitä.
Zojako? Miksi hän näkisi vaivaa?
Viraston nolaamiseksi. Tärväämme resursseja turhaan jahtiin.
Tai olen oikeassa, ja uusi ase on rakenteilla.
Se oikeuttaa riskin.
Onpa mukava nähdä, että olet sopeutunut kenttätyöhön.
Ei. En hyväksy tätä uutta sinua.
Katso ympärillesi. Anna silmän nykiä.
- Sinulla on hinku kentälle. - Ei ole.
Ne päivät ovat takana.
Olen nyt hissukseen.
- Jep. - Helppoa elämää.
Mukava toimistotyö, ja siitä eläkkeelle.
Kaikki viisaus tulee muistista.
Siteerasitko Aiskhylosta?
Minun on pakko sanoa nyt rehellisesti.
Ymmärrän dieetin ja meditoinnin.
Kun alat siteerata filosofeja, pitää huolestua.
Ei vedellä voi kippistää.
SEVASTOPOL MUSTAMERI
CIA LANGLEY, VIRGINIA
Rooman asemapäällikkö on linjalla. Asia on kiireellinen.
Suokaa anteeksi.
Olin NSA-kokouksessa.
Asian on parasta olla tärkeä.
Mahdollinen ydinase.
Luin raportin. Ei johda mihinkään.
Kuuntele. Jack.
Saimme tiedon, että eräs kylmäkuljetusalus
lähti eilen Krimiltä Sevastopolin satamasta.
Uskomme, että kyydissä on ydinasemateriaalia,
mutta se varmistuu vain menemällä alukseen.
Perustuuko tämä Zoja Ivanovan antamaan tietoon?
Perustuu.
Entiset SVR-agentit puhuvat harvoin totta. Kuulostaa hämäykseltä.
Kaikki hänen antamansa on pitänyt paikkansa.
Meri on villi länsi. Venäläiset tietävät sen.
Jos he kuljettaisivat ydinasetta,
rahtialus olisi oikea tapa.
Ei se nyt järin kekseliästä ole.
Miltä näyttäisimme historiassa,
jos tietäisimme aseen kuljetuksesta emmekä tekisi mitään?
Neljän hengen ryhmä. Peiteoperaatio, vain tiedustelua.
- Jos jotain löytyy, esikunta jatkaa. - Selvä.
Totea se ja lähde helvettiin sieltä.
Sait lähtöluvan.
USS ROOSEVELT MUSTAMERI
Tri Ryan, tervetuloa alukseen.
Kiitos kyydistä.
Tiedostat varmaan, mikä riesa tämä operaatio on minulle.
Kyllä tiedostan.
No, sitten tulemme kyllä toimeen.
Lähtö kello 20. Et ota meihin yhteyttä lähdettyäsi.
Asia selvä.
Tämä ei pysy salassa, ellet pysy vaiti.
Siis mikä?
Hyvä. Greer sanoikin, että sinulta löytyy aivoja.
En tiennyt, että hän välittää.
Hän sanoi, että vaistosi veivät kusisiin paikkoihin.
Perustuuko tämä operaatio sellaiseen?
Sinnepäin.
Onnea matkaan.
Lentoryhmä valmiudessa, keula, perä.
Lentoryhmä valmiudessa, keula, tyyrpuuri.
- Hei. McAuliffe. - Ryan.
Oletko puhdas? Ei henkkareita tai tunnuksia.
- Ei ole mitään. - Sitten mentiin.
Tarkkailemme ministerin seuruetta.
Popov on hotellissa, mutta hänen konettaan valmistellaan.
Hän näyttää olevan lähdössä.
Ahdistin hänet nurkkaan.
Tein julkisen tarjouksen, jota ei voi sivuuttaa.
Annetaan lähteä.
Heillä on energiahuoltomme hanat.
Jos se katkeaa,
koko Tšekki lamaantuu.
Lähetetään pullo vodkaa ministerin hotelliin.
Sen pitää olla Sojuznik-merkkiä.
"Liittolainen" venäjäksi.
MUSTAMERI
Mene.
Tyhjä.
- Etsitään tunnusta 6B. - 6B.
Täällä.
Tyhjä.
-Älkää ampuko! - Jessus.
Nostetaan hänet.
Kiinni.
- Oletteko amerikkalaisia? - Kuuntele.
- Kuka olet? - Juri Baškin. Haluan Yhdysvaltoihin.
- Miksi olit laatikossa? - Olen tiedemies. Lähdin Venäjältä.
Tiedemies?
- Pitää lähteä. - Sokol?
- Olin rakentamassa sitä. - Pitää mennä.
Sain ohjeen, että amerikkalaiset noutavat.
- Nyt pitää mennä! - Mennään. Tuon hänet.
Mennään.
Mennään!
Liikkuu.
Viimeinen mies.
Mene.
Löytyi.
Jack, oliko paketti siellä?
Ei ytimiä.
- Paketti oli mies. - Mitä?
Hänen nimensä on Juri Baškin.
Venäläinen tiedemies nykyisestä Sokol-projektista.
Hän vahvisti aseen olemassaolon.
- Puhuiko hän sijainnista? - Ei.
Hänelle oli sanottu,
että amerikkalaiset noutavat hänet ennen kuin alus tulee Kreikkaan.
Tämä vahvistaa tietomme. Joku lähetti hänet meille.
Operaatiosi on nyt venäläishenkilön siirto.
Emme saa sille hyväksyntää.
Miller joko kieltäisi tai käskisi odotella.
Joka tapauksessa menetämme henkilön ja lanka katoaa.
Lähetämme koordinaatit paikkaan Kreikan rannikolla.
Teidät viedään sieltä turvataloon.
Sinun pitää toimia sääntöjen mukaan.
Ydinfysiikan tohtori,
johtava tutkija venäläisessä energiaryhmässä,
ja everstin natsat.
Häntä valmisteltiin kouluiästä asti
mustan laatikon ydinaseohjelmaan.
Parempi pyytää anteeksi kuin lupaa.
- Sinun pääsi ei ole pölkyllä. -Älä nyt.
Jack leikkii tulella räjähdysherkässä ympäristössä.
- Haluan tietää, onko hänestä siihen. - Hän on oikea mies tehtävään.
Olette läheisiä. Koitte paljon yhdessä.
Niin?
Hän ei laittanut sinua suosittelijakseen. Miksi?
Kaksi isoa operaatiota yhdessä. Olit hänen esimiehensä.
Outoa.
Häntä risoo se, että olin hänen pomonsa.
Hän on silti jonkin jäljillä.
Tiedät sen.
Parasta olla.
LEGRENA, KREIKKA
- Kiitos kyydistä. - Kiitos bileistä.
Soita koska vain.
Saatan soittaakin.
- Ovatko he teikäläisiä? - Ovat. Rauhoitu.
- Elias. - Jack.
Lähdetään.
Odota.
Kerro, mitä tiedät.
Sanoit olevasi hengenvaarassa. Miksi?
Kyselin liikaa.
Kauanko työskentelit Sokol-projektissa?
Neljä vuotta.
Minulle sanottiin, että rakensimme rikastuslaitosta.
Sitten tehtäväni muuttuivat.
- Tiedätkö, mihin sitä käytetään? - En. Kehitin vain hyötykuormaa.
Sokol on pieni, vain kolme megatonnia.
Jessus.
Onko se tutkassa näkymätön?
Juri, onko se näkymätön?
Osa ryhmästä kehitti heijastetta ja infrapunaa.
Sanoit kyselleesi liikaa. Mitä kysyit?
Tiedätkö Venäjän sotasuunnitelman Sem dnei do reki Rein?
Kyllä tiedän.
Sellaista.
Et ymmärrä. Tuo ei riitä heille.
Puhun, kun saan turvapaikan.
Lähdetään.
Matalaksi!
Juri, tule!
Valmiina.
Nyt!
Liiku!
Pysy minussa kiinni.
Nyt!
Juokse!
Kyytiin!
- Missä olet? - Kaikki kuolivat!
Koko tiimi.
Minne menen?
Suuntaa Ateenaan osoitteeseen 524 Zinosos.
Puhutaan sitten.
Pidä kiinni.
Varo!
PRAHAN LINNA TŠEKKI
Kiitos vodkasta. Tyylikäs valinta.
- Ja jonkinlainen anteeksipyyntö. - Tai aselepo.
Katsotaan, kauanko se kestää.
Pelissä vihat voivat taas syttyä.
Tšekit ja venäläiset rakastavat maataan melkein yhtä paljon kuin joukkuettaan.
Ehkä riitelemme juuri siksi.
Varmistan, että maksatte hävittyänne.
Arvostan optimismia, mutta nuo rahat tulevat minulle.
Lykkyä tykö.
VIP-pysäköinti. Tuossa.
Hyvä parkkipaikka.
- Tästä näkee pelaajien tunneliin. - Niinpä.
- Oletko valmis? - Olen.
Teillä on pieneksi maaksi melkoinen joukkue ja innokkaat fanit.
Tasavaltamme osana on olla pieni, ylpeä maa
kahden suurvallan välissä.
Niin. Amerikkalaiset.
Olin vuoden 1980 olympialaisissa.
Nuori jääkiekkofani täynnä isänmaallista intoa.
Se oli melkoinen peli.
Olen nuori, mutta tiedän, miten siinä ottelussa kävi.
Mutta kenet amerikkalaiset hakkasivat ennen meitä?
Tšekit.
Siksi meidän täytyy pitää yhtä.
Päätin viedä ehdotuksenne Kremliin.
En tietenkään lupaa mitään.
Kiitos.
Ampuja!
Liikkumatta!
Laske ase!
ATEENA, KREIKKA
Hitto!
Mitä nyt?
Hekö taas?
Pidä kiinni.
Kuka lähetti?
- En voi kertoa. - Joku lähetti sinut meille syystä.
Kuka?
Kuka sinua vainoaa?
- Turvapaikka. - Olen ainoa saumasi.
- Minkä portaan hanke se on? - Turvapaikka.
Pidä kiinni.
- Mitä sinä teet? - Improvisoin.
- Pidä kiinni. - Varo!
- Ulos. - Mitä?
Ulos autosta.
Ylös.
Tänne.
Ihan rauhassa.
Hengittele.
Hengitä.
Menkää.
Juoskaa.
Kuka auttoi sinut pois Venäjältä?
He haluavat tietää, mitä kerroit hänelle.
Puhu.
Helvetin luopio.
Vuodat verta.
Se ei ole minun.
- Miten näin voi käydä? - Lopeta.
Valtiojohtajilta on tullut soittoja.
Ranskan, Saksan ja Yhdysvaltain presidentit sekä Venäjän pääministeri.
- Soita Venäjän pääministerille. - Selvä.
Puhelu operaatiokeskuksen kautta. Ryan.
Missä olet?
Menetin Jurin. Hänet tapettiin.
Jotain on sattunut, Jack.
Dmitri Popov on kuollut.
Mitä?
Puolustusministeri?
Salamurha.
Jalkapalloareenalla Tšekissä.
Jessus.
Se on alkanut.
Seitsemän päivää.
Salamurha on ensimmäinen domino.
Sokolin ydinase on viimeinen.
Oletko turvatalossa?
En.
Miksi?
Mitä sinä teet, Jack?
Kerro sinä.
Kreikan virallinen kanta on, että tulit laittomasti.
Eliminoit Venäjän kansalaisen
ja tapoit samalla Kreikan kansalaisen.
Jumalauta.
Haluatte syntipukin.
Mitä tarkoitat?
Kysy häneltä.
Mitä hittoa sinä teit?
Jack, jos et tule esiin, sinut kutsutaan takaisin.
Menetät lähetystöviran ja diplomaattisuojan.
- Olisit omillasi. - Joku halusi apuani.
Hän tietää, että olen oikeassa. Jos vedät minut pois,
menetämme yhteyden ja jäämme pimentoon.
Jos lähdet pakosalle, sinulle käy paljon pahemmin.
Kuuntele. Älä tee sitä.
Suojaudu paratiisiin.
Käskikö Miller polttaa Jackin?
Hän antoi minun päättää.
Jack oli resurssi, nyt hän on haitta.
Mitä sinä sanoit hänelle?
"Suojaudu paratiisiin."
MACE NEUFELDIN MUISTOLLE
Tekstitys: Suvi Niemelä
Luova tarkastaja Katri Martomaa